# Az Európai Unió C 432A/2021

| | ISSN 1977-0979 |
| --- | --- |
| Az Európai Unió
  Hivatalos Lapja | C 432A |
| | |
| Magyar nyelvű kiadás | Tájékoztatások és közlemények | 64. évfolyam2021. október 26. |

ISSN 1977-0979

Az Európai Unió

Hivatalos Lapja

C 432A

Magyar nyelvű kiadás

Tájékoztatások és közlemények

64. évfolyam2021. október 26.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2021/C 432 A/01 | Kutatási és Innovációs Főigazgatóság – Pályázati felhívás főtanácsadói állás betöltésére – az Európai Innovációs Tanács testületének elnöke – (Ideiglenes alkalmazott – AD 14-es besorolás) – COM/2021/10408 | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2021/C 432 A/01

Kutatási és Innovációs Főigazgatóság – Pályázati felhívás főtanácsadói állás betöltésére – az Európai Innovációs Tanács testületének elnöke – (Ideiglenes alkalmazott – AD 14-es besorolás) – COM/2021/10408

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 2021.10.26. | HU | Az Európai Unió Hivatalos Lapja | CA 432/1 |
| --- | --- | --- | --- |

2021.10.26.

HU

Az Európai Unió Hivatalos Lapja

CA 432/1

---

Kutatási és Innovációs Főigazgatóság

Pályázati felhívás főtanácsadói állás betöltésére – az Európai Innovációs Tanács testületének elnöke

(Ideiglenes alkalmazott – AD 14-es besorolás)

COM/2021/10408

(2021/C 432 A/01)

Magunkról

A Kutatási és Innovációs Főigazgatóság (a továbbiakban: DG RTD) felelős az európai kutatási és innovációs politika kidolgozásáért és végrehajtásáért az Európa 2030 és az Innovatív Unió céljainak elérése érdekében. A DG RTD európai keretprogramok révén támogatja a kutatást és az innovációt, összehangolja és támogatja a nemzeti és regionális kutatási és innovációs programokat, hozzájárul az Európai Kutatási Térség létrehozásához, és támogatja az európai szervezeteket és kutatókat a nemzetközi szintű együttműködésben.

Az Európai Innovációs Tanácsot (a továbbiakban: EIC) a közelmúltban hozták létre a Horizont Európa program (2021–2027) keretében, több mint 10 milliárd EUR-s költségvetéssel, az áttörést hozó technológiák és a diszruptív innováció azonosítására, előmozdítására és fejlesztésére. Az EIC az uniós innovatív finanszírozás fontos új elemét képezi, és a (2018–2020 közötti) sikeres kísérleti szakaszra épül, amelynek keretében több mint 6 000 induló vállalkozást és kkv-t, valamint több mint 300 vezető kutatási projektet támogattak, egy külön EIC-alapot hoztak létre a tőkebefektetések végrehajtására, és felvették az EIC programmenedzsereinek első csoportját, hogy magas szintű területspecifikus szakértelmet biztosítsanak az egészségügy, az orvostechnológia, az energia és a környezet stratégiai területein.

Az EIC átfogó stratégiáját és végrehajtását egy magas szintű testület (a továbbiakban: az EIC-testület) irányítja, amelynek tagjai az európai innovációs ökoszisztéma független személyiségei, köztük vállalkozók, vállalatvezetők, befektetők, közigazgatási szakértők és kutatók. Az EIC-testület tanácsot ad a Bizottságnak az EIC átfogó stratégiájával, a végrehajtást szolgáló munkaprogrammal, a stratégiai projektportfóliók meghatározásával, az EIC programmenedzsereinek profiljával és számos egyéb kérdéssel kapcsolatban, amelyek a szélesebb körű innovációs politikára és az innovátorokat hátráltató szabályozási akadályokra vonatkozó ajánlásokra is kiterjedhetnek. A testület független tagjait a Bizottság várhatóan a 2021. május 27-én közzétett nyílt pályázati felhívást követő két hónapban nevezi ki (1).

Ajánlatunk

A jogszabályi rendelkezésekkel összhangban az EIC-testület élén egy elnök áll, akit a Bizottság átlátható felvételi eljárás keretében nevez ki. Az elnöknek olyan neves közéleti személyiségnek kell lennie, aki kötődik az innováció világához, és komoly szaktudással rendelkezik a K+F területén. Az elnököt négyéves időtartamra nevezik ki, amely egyszer meghosszabbítható.

Az EIC-testület elnöke a következő feladatokat látja el:

| — | ellátja az EIC-testület elnökségét, előkészíti a testület üléseit, feladatokkal bíz meg tagokat, és szükség esetén külön alcsoportokat hoz létre, elsősorban az EIC portfóliójába tartozó, kialakuló technológiai trendek azonosítása céljából, |
| --- | --- |

—

ellátja az EIC-testület elnökségét, előkészíti a testület üléseit, feladatokkal bíz meg tagokat, és szükség esetén külön alcsoportokat hoz létre, elsősorban az EIC portfóliójába tartozó, kialakuló technológiai trendek azonosítása céljából,

| — | az EIC tevékenységének előmozdítása és az EIC képviselete az innováció világában, |
| --- | --- |

—

az EIC tevékenységének előmozdítása és az EIC képviselete az innováció világában,

| — | kapcsolattartás a Bizottsággal és a tagállamokkal. |
| --- | --- |

—

kapcsolattartás a Bizottsággal és a tagállamokkal.

Az EIC-testület elnökének és az EIC-testület munkáját az „Európai Innovációs Tanács és Kkv-ügyi Végrehajtó Ügynökség” fogja támogatni, amely az EIC tevékenységeinek és finanszírozásának végrehajtásáért is felelős. Az EIC-testület elnöki posztja szervezetileg az Európai Bizottság Kutatási és Innovációs Főigazgatóságának főigazgatójához tartozik. Az EIC hatékonyan együtt fog működni az Európai Kutatási Tanáccsal, az Európai Innovációs és Technológiai Intézettel és az InvestEU programmal, valamint a nemzeti, regionális és magánszektorbeli kezdeményezésekkel.

Elvárásaink (kiválasztási kritériumok)

Az ideális pályázó olyan kiemelkedő képességű és dinamikus szakember, aki megfelel a következő kiválasztási kritériumoknak:

a)   Tanácsadói készségek

| — | Kiváló kapcsolatokkal és hálózatokkal rendelkezik a kutatás és innováció (K+I) világában (beleértve a vállalkozókat, befektetőket, kutatókat, a K+I ökoszisztéma szereplőit és szakértőit); |
| --- | --- |

—

Kiváló kapcsolatokkal és hálózatokkal rendelkezik a kutatás és innováció (K+I) világában (beleértve a vállalkozókat, befektetőket, kutatókat, a K+I ökoszisztéma szereplőit és szakértőit);

| — | Bizonyítottan képes befolyást gyakorolni a kutatási, innovációs és beruházási politikák legmagasabb szintjén; |
| --- | --- |

—

Bizonyítottan képes befolyást gyakorolni a kutatási, innovációs és beruházási politikák legmagasabb szintjén;

| — | Kiváló szóbeli és írásbeli kommunikációs készséggel rendelkezik a nemzetközi érdekelt felekkel folytatott kiváló kommunikáció biztosítása érdekében. |
| --- | --- |

—

Kiváló szóbeli és írásbeli kommunikációs készséggel rendelkezik a nemzetközi érdekelt felekkel folytatott kiváló kommunikáció biztosítása érdekében.

b)   Szakértelem és szakmai tapasztalat

| — | Több mint 20 éves, komoly és elismert szakmai tapasztalat az innováció területén (többek között az áttörést hozó technológiák, a diszruptív innovációk, az induló és a növekvő innovatív vállalkozások, a környezet- és társadalomtudatos befektetések terén); |
| --- | --- |

—

Több mint 20 éves, komoly és elismert szakmai tapasztalat az innováció területén (többek között az áttörést hozó technológiák, a diszruptív innovációk, az induló és a növekvő innovatív vállalkozások, a környezet- és társadalomtudatos befektetések terén);

| — | Alaposan ismeri a K+I területét, beleértve a kialakulóban lévő technológiák trendjeit, a kutatást és innovációt támogató közpolitikákat, valamint a befektetők és az ipar kilátásait; |
| --- | --- |

—

Alaposan ismeri a K+I területét, beleértve a kialakulóban lévő technológiák trendjeit, a kutatást és innovációt támogató közpolitikákat, valamint a befektetők és az ipar kilátásait;

| — | Tapasztalat a magas szintű konferenciákon, kerekasztalokon és szakpolitikai eseményeken való felszólalás és előadástartás terén. |
| --- | --- |

—

Tapasztalat a magas szintű konferenciákon, kerekasztalokon és szakpolitikai eseményeken való felszólalás és előadástartás terén.

c)   Személyes tulajdonságok

| — | Döntéshozatali képesség és vezetői készségek; |
| --- | --- |

—

Döntéshozatali képesség és vezetői készségek;

| — | Kitűnő tervezési, szervezési és problémamegoldó készségek; |
| --- | --- |

—

Kitűnő tervezési, szervezési és problémamegoldó készségek;

| — | Erős felelősségtudat; |
| --- | --- |

—

Erős felelősségtudat;

| — | Kiváló diplomáciai érzék, képesség a diszkrécióra és a titoktartásra. |
| --- | --- |

—

Kiváló diplomáciai érzék, képesség a diszkrécióra és a titoktartásra.

A pályázóval szemben támasztott követelmények (pályázati feltételek)

A kiválasztási szakaszban csak az a pályázó vehet részt, aki a jelentkezési határidő lejártakor megfelel a következő formai követelményeknek:

| — | Állampolgárság: a pályázó az Európai Unió valamely tagállamának állampolgára. |
| --- | --- |

—

Állampolgárság: a pályázó az Európai Unió valamely tagállamának állampolgára.

| — | Felsőoktatásban szerzett oklevél vagy diploma: a pályázó






  — | vagy oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik, |
| --- | --- | --- |

—

Felsőoktatásban szerzett oklevél vagy diploma: a pályázó

—

vagy oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik,

| — | vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele). |
| --- | --- |

—

vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele).

| — | Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal (2) rendelkezik. Az említett szakmai tapasztalatból legalább 5 évet az itt meghirdetett munkakörhöz kapcsolódó területen szerzett. |
| --- | --- |

—

Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal (2) rendelkezik. Az említett szakmai tapasztalatból legalább 5 évet az itt meghirdetett munkakörhöz kapcsolódó területen szerzett.

| — | Tanácsadói tapasztalat: a pályázó az említett, a fenti végzettség megszerzését követően szerzett szakmai tapasztalatból legalább öt évet magas szintű tanácsadói munkakörben, az itt meghirdetett munkakörhöz kapcsolódó területen szerzett (3). |
| --- | --- |

—

Tanácsadói tapasztalat: a pályázó az említett, a fenti végzettség megszerzését követően szerzett szakmai tapasztalatból legalább öt évet magas szintű tanácsadói munkakörben, az itt meghirdetett munkakörhöz kapcsolódó területen szerzett (3).

| — | Nyelvismeret: a pályázó az Európai Unió egyik hivatalos nyelvét (4) magas szinten, legalább egy további hivatalos nyelvét pedig kielégítő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú (egy része) esetlegesen ezen a másik nyelven zajlik. |
| --- | --- |

—

Nyelvismeret: a pályázó az Európai Unió egyik hivatalos nyelvét (4) magas szinten, legalább egy további hivatalos nyelvét pedig kielégítő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú (egy része) esetlegesen ezen a másik nyelven zajlik.

| — | Korhatár: a pályázó életkora lehetővé teszi, hogy a jelentkezési határidőtől számítva a teljes ötéves megbízatást a nyugdíjkorhatár elérése előtt kitöltse. Az Európai Unió ideiglenes alkalmazottaira vonatkozóan a nyugdíjkorhatár azon hónap utolsó napja, amely során az érintett a 66. életévét betölti (lásd az Európai Unió egyéb alkalmazottaira vonatkozó alkalmazási feltételek (5) 47. cikkét). |
| --- | --- |

—

Korhatár: a pályázó életkora lehetővé teszi, hogy a jelentkezési határidőtől számítva a teljes ötéves megbízatást a nyugdíjkorhatár elérése előtt kitöltse. Az Európai Unió ideiglenes alkalmazottaira vonatkozóan a nyugdíjkorhatár azon hónap utolsó napja, amely során az érintett a 66. életévét betölti (lásd az Európai Unió egyéb alkalmazottaira vonatkozó alkalmazási feltételek (5) 47. cikkét).

Kiválasztás és kinevezés

Az EIC-testület elnökét az Európai Bizottság választja és nevezi ki saját kiválasztási és felvételi eljárásai szerint (lásd a felső vezetők alkalmazási politikájára vonatkozó összefoglaló dokumentumot (6)).

A kiválasztási eljárás keretében az Európai Bizottság előválogató bizottságot hoz létre. Ez a bizottság megvizsgálja a benyújtott pályázatokat, elvégzi a pályázati feltételek teljesülésének előzetes ellenőrzését, és kiválasztja a fentiekben ismertetett kiválasztási kritériumoknak leginkább megfelelő pályázókat, akik az előválogató bizottsággal folytatandó interjúra kaphatnak meghívást.

Az interjúkat követően az előválogató bizottság kialakítja a véleményét, és javaslatot tesz azon pályázók listájára, akik további interjúkon vehetnek részt az Európai Bizottság kinevezési tanácsadó bizottságával. A kinevezési tanácsadó bizottság az előválogató bizottság véleményét figyelembe véve határoz arról, hogy erre az interjúra mely pályázók kapnak meghívást.

A kinevezési tanácsadó bizottsággal folytatandó interjúra meghívott pályázók külső személyzeti felvételi tanácsadók által szervezett, egész napos, vezetői értékelőközpontban (assessment centre) lebonyolított vizsgákon vesznek részt. Az interjú és az értékelőközpontról készült jelentés eredményei alapján a kinevezési tanácsadó bizottság összeállítja azon előválogatott jelöltek listáját, akik a megítélése szerint alkalmasak a munkakör betöltésére.

A kinevezési tanácsadó bizottság által kiválasztott pályázókat ezután a kutatásért, a tudományért és az innovációért felelős biztos (7) hallgatja meg.

Az interjúkat követően az Európai Bizottság döntést hoz a kinevezésről.

A kiválasztott pályázónak a katonai szolgálatra vonatkozó jogszabályokban előírt kötelezettségeinek maradéktalanul eleget kell tennie, meg kell felelnie a feladatainak ellátásához szükséges erkölcsi követelményeknek, és fizikailag alkalmasnak kell lennie feladatai ellátására.

A kiválasztott pályázónak tagállama nemzeti biztonsági hatóságától származó érvényes biztonsági tanúsítványról szóló igazolással kell rendelkeznie, vagy módjában kell, hogy álljon annak megszerzése. A személyi biztonsági tanúsítvány olyan közigazgatási határozat, amelyet az érintett személy illetékes nemzeti biztonsági hatósága által a vonatkozó nemzeti biztonsági jogszabályoknak és rendelkezéseknek megfelelően elvégzett biztonsági ellenőrzést követően adnak ki, és amely igazolja, hogy az illető hozzáférhet meghatározott szintű minősített adatokhoz. (Felhívjuk a figyelmet arra, hogy a biztonsági tanúsítvány megszerzéséhez szükséges eljárást csak a munkáltató kezdeményeztetheti, az adott pályázó nem).

A jelölt mindaddig nem férhet hozzá a CONFIDENTIEL UE/EU CONFIDENTIAL vagy magasabb szintű EU-minősített adatokhoz, és nem vehet részt az ilyen EU-minősített adatokat megvitató üléseken, amíg az érintett tagállam meg nem adja a személyi biztonsági tanúsítványt, és amíg a biztonsági ellenőrzési eljárás le nem zárul az Európai Bizottság Biztonsági Igazgatóságától származó, jogilag előírt tájékoztatással.

Esélyegyenlőség

A személyzeti szabályzat (8) 1d. cikkével összhangban a Bizottság stratégiai célkitűzése, hogy jelenlegi megbízatásának végéig valamennyi vezetői szinten megvalósuljon a nemek közötti egyenlőség, és olyan esélyegyenlőségi politikát alkalmaz, amely ösztönzi az olyan pályázatokat, amelyek hozzájárulhatnak a nagyobb sokszínűséghez, a nemek közötti egyenlőséghez és az általános földrajzi egyensúlyhoz.

Alkalmazási feltételek

A javadalmazás és az alkalmazási feltételek tekintetében a személyzeti szabályzat (9) rendelkezései az irányadók.

A sikeres pályázót az Európai Bizottság AD 14-es besorolású ideiglenes alkalmazottként veszi fel. Szakmai tapasztalatának hosszától függően a besorolási fokozaton belül az 1. vagy a 2. fizetési fokozatba sorolják be.

A sikeres pályázó kezdeti kinevezése négyéves időtartamra szól, amely a kinevezés időpontjában hatályban lévő, az Európai Innovációs Tanács testületét létrehozó rendeletnek megfelelően egy alkalommal, legfeljebb négy évvel meghosszabbítható.

Felhívjuk a pályázók figyelmét, hogy a személyzeti szabályzat értelmében valamennyi újonnan felvett munkatárs kilenc hónapos próbaidő letöltésére köteles.

Az alkalmazás helye Brüsszel (Belgium), az EIC székhelye.

Az állás 2021. október 16-tól tölthető be.

Függetlenség és érdekeltségi nyilatkozat

Hivatalba lépése előtt az EIC-testület elnökének nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi pályázati feltételnek („A pályázóval szemben támasztott követelmények”), különös tekintettel a megkövetelt oklevélre és magas szintű szakmai tapasztalatra, valamint a nyelvismeretre. Azt a pályázót, aki valamelyik pályázati feltételnek nem felel meg, a kiválasztási eljárásból automatikusan kizárjuk.

Amennyiben jelentkezni kíván, regisztráljon az alábbi internetes oldalon, és kövesse az eljárás egyes szakaszaira vonatkozó utasításokat:

https://ec.europa.eu/dgs/human-resources/seniormanagementvacancies/

Mindenképpen rendelkeznie kell érvényes e-mail-címmel. Ennek segítségével igazoljuk vissza regisztrációját, és ezen tartjuk Önnel a kapcsolatot az eljárás különböző szakaszai során. Ebből következően e-mail-címének esetleges későbbi változásairól értesítenie kell majd az Európai Bizottságot.

A pályázónak a jelentkezés részeként – a lehetőleg Europass önéletrajzi formátumban (10) elkészített – önéletrajzát PDF formátumban fel kell töltenie, továbbá (legfeljebb 8 000 karakter terjedelemben) online motivációs levelet kell írnia. Önéletrajzát és motivációs levelét az Európai Unió bármely hivatalos nyelvén benyújthatja.

Az internetes regisztráció befejeztével a pályázó elektronikus levélben kap visszaigazolást jelentkezésének regisztrálásáról. Amennyiben nem kap visszaigazoló e-mailt, ez azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben további információra van szüksége, illetve technikai problémával szembesül, kérjük, jelezze a következő e-mail-címen: HR-MANAGEMENT-ONLINE@ec.europa.eu

Határidő

A regisztráció határideje 2021. november 26., brüsszeli idő szerint déli 12 óra, amely időpontot követően regisztrációra már nincs lehetőség.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Késedelmes regisztrációt nem fogadunk el.

Fontos tudnivaló a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba. Minden megkeresést a megfelelő bizottság titkárságának kell címezni.

A személyes adatok védelme

A Bizottság gondoskodik arról, hogy a pályázók személyes adatait az (EU) 2018/1725 európai parlamenti és tanácsi rendeletnek (11) megfelelően kezeljék. Ez különösen vonatkozik az ilyen adatok bizalmas jellegére és biztonságára.

---

(1)  https://eic.ec.europa.eu/call-applications-selection-members-eic-board_en

(2)  A szakmai tapasztalat csak akkor vehető figyelembe, ha arra a pályázó olyan tényleges munkaviszony keretében tett szert, amelyet valós, fizetett (bármilyen típusú szerződéssel rendelkező) alkalmazottként vagy szolgáltatóként végzett munkavégzés jellemez. A részmunkaidőben végzett szakmai tevékenységeket arányosan, a teljes munkaidő igazolt hányada alapján kell kiszámítani. A szülési szabadság/szülői szabadság/örökbefogadási szabadság akkor vehető figyelembe, ha arra munkaszerződés keretében került sor. A doktori tanulmányok akkor is szakmai tapasztalatnak minősülnek, ha nem fizetettek, ugyanakkor az ilyen tanulmányok időtartamából legfeljebb három év vehető szakmai tapasztalatként figyelembe, és kizárólag abban az esetben, ha a pályázó az adott doktori képzést sikeresen elvégezte. Egy adott időszak csak egyszer vehető figyelembe.

(3)  Önéletrajzukban a pályázók a tanácsadói munkakörben töltött évekre vonatkozóan egyértelműen közöljék a következőket: 1. a betöltött beosztások megnevezése és az ezekhez tartozó munkakör; 2. a felügyelt személyzet létszáma, 3. az irányításuk alá tartozó költségvetés nagysága, 4. a hierarchiában alattuk és felettük lévő szintek száma, valamint 5. a velük azonos beosztásban lévő munkatársak száma.

(4)  http://eur-lex.europa.eu/legal-content/HU/TXT/PDF/?uri=CELEX:01958R0001-20130701&qid=1408533709461&from=HU

(5)  https://eur-lex.europa.eu/legal-content/HU/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_hu.pdf

(7)  Kivéve, ha a Bizottság érintett tagja ezt a feladatot a 2007. december 5-i PV(2007) 1811 és a 2020. szeptember 30-i PV(2020) 2351 bizottsági határozattal összhangban a Bizottság egy másik tagjára ruházza át.

(8)  http://eur-lex.europa.eu/legal-content/HU/TXT/PDF/?uri=CELEX:01962R0031-20140701&from=HU

(9)  http://eur-lex.europa.eu/legal-content/HU/TXT/PDF/?uri=CELEX:01962R0031-20140701&from=HU

(10)  Europass önéletrajzának online elkészítésével kapcsolatban az alábbi címen tájékozódhat: https://europa.eu/europass/hu/create-europass-cv

(11)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

---